369. легионарска дивизија Вермахта формирана је током лета и јесени на немачком војном полигону у Штокерауу, у Аустрији од регрута из Независне Државе Хрватске и немачког командног и војно-стручног особља. Наследила је традицију 369. легионарске пуковније која се борила код Стаљинграда. Уведена је у борбу током јануара 1943. на Банији против Седме банијске дивизије у склопу операције „Вајс 1“. Током операција „Вајс 1“, „Вајс 2“ и „Шварц“ била је подређена команданту корпуса „Хрватска“ генералу Литерсу.